QE2 (album)

QE2 er det sjette studioalbumet fra Mike Oldfield, utgitt i 1980 på Virgin Records. Albumet ble oppkalt etter cruiseskipet MS Queen Elizabeth 2. Det inneholder både originale Oldfield-komposisjoner samt to coverversjoner av stykker spilt inn av andre band («Arrival» av ABBA og «Wonderful Land» av The Shadows).

Selv om den bare nådde nummer tolv på de tyske albumlistene, ble albumet det mest solgte albumet fra 1981 i Tyskland. European Adventure Tour 1981, som gikk fra mars til august samme år, var en del av promoteringen av albumet.

Albumet 
Albumet var det første med vokalisten Maggie Reilly som samarbeidspartner. Noen spor på albumet inneholder vokal sunget gjennom vocoder. David Hentschel, lydtekniker for Genesis, medvirket på produksjonen.

Side en 
Albumet åpner med «Taurus I» som er det lengste sporet på 10 minutter. Vokal på «Sheba» ble fremført av Maggie Reilly, og trommedelene ble spilt av Phil Collins. Teksten til «Sheba» er ganske enkelt vokal satt til backing-sporet. «Conflict» har et utdrag fra J. S. Bachs «Badinerie» (siste del av Bachs Orchestral Suite No. 2 i B Minor). «Arrival» er en coverversjon av ABBAs låt fra albumet med samme navn, hvor Mike Oldfield har gjort en typisk «Oldfieldsk» versjon.

Side to 
Oldfield har også en coverversjon av «Wonderful Land» av The Shadows. Noen år senere svarte The Shadows med å gi ut et coverversjon av Oldfields «Moonlight Shadow», den ble gitt ut som singler. Det andre sporet på side to er «Mirage». Tittelsporet «QE2» er nok et langt spor, på 7 minutter. Teksten til det neste sporet «Celt» er skrevet av Tim Cross. «Molly» ble laget for datteren Molly Oldfield, som senere spilte keyboard på albumet The Songs of Distant Earth og spille en rolle i Songs for Survival-prosjektet.

Tittel og omslag 
Albumet og tittelsporet ble oppkalt etter cruiseskipet MS «Queen Elizabeth 2». Albumomslagets design ser ut til å være et nærbilde av siden av skipet. Den første utgaven hadde til og med en koøye kuttet ut i coveret. Innsiden av det opprinnelige utbrettbare LP-coveret inneholdt en oversikt over et av Queen Elizabeth 2-dekkene samt et stilisert bilde av motoren, disse har ikke vært med i senere utgaver, bortsett fra 2012-utgaven fra Mercury Records på CD og LP, som har med alle elementene i det originale kunstverket med unntak av det utklippte koøye.

Sporliste

Side en 

 «Taurus I» (Mike Oldfield) – 10:16
 «Sheba» (Oldfield) – 3:33
 «Conflict» (Oldfield) – 2:53
 «Arrival» (Benny Andersson, Björn Ulvaeus) – 2:48

Side to 

 «Wonderful Land» (Jerry Lordan) – 3:38
 «Mirage» (Oldfield) – 4:41
 «QE2» (Oldfield, David Hentschel) – 7:38
 «Celt» (Oldfield, Tim Cross) – 3:06
 «Molly» (Oldfield) – 1:15

På den originale vinyletiketten til albumet er tittelstykket «QE2» oppført som to spor, «QE2» av Oldfield / Hentschel og «QE2 Finale» av Oldfield, men oppgir spilletid som ett stykke.

Medvirkende 

Mike Oldfield – akustisk gitar, afrikanske trommer, banjo, bassgitar, keltisk harpe, trommemaskin, elektrisk gitar, mandolin, marimbas, perkusjon, piano, rhythm sticks, spansk gitar, synthesizere, pauker, vibrafon, vokoder og vokal
 English Chorale – vokal
 Guy Barker – trompet
Phil Collins – trommer
 Tim Cross – piano, synthesizere
 Raul D'Olivera – trompet
 Mike Frye – Afrikanske trommer, Vocoder, trommer, pauker, hi-hat cymbaler
 David Hentschel – synthesizere, trommer, vokal, hornarrangement
 Paul Nieman – trombone
 Morris Pert – trommer
Maggie Reilly – vokal
 Dick Studt – strengeinstrumenter
 Philip Todd – tenorsaksofon
David Bedford – strykere og kor arrangement
 Simon Johnston – assisterende teknikker
 Peter Greenslade – assisterende teknikker
 Richard Barrie – teknisk rådgivning

Nyutgivelse 
Albumet ble gitt ut på nytt av Mercury Records 30. juli 2012. Dette kom som en del av en avtale der Virgins rettigheter ble overført til Mercury. Den ble utgitt samme dag som Platinum og et år etter den siste nyutgivelsen av Incantations.

Den første platen er originalopptaket remastret med bonusmateriale, og den andre platen (tilgjengelig i deluxe-utgaven) er et konsertopptak spilt inn i april 1981 i Essen under Oldfields European Adventure Tour.

Hitlister og solgte eksemplarer

Referanser

Eksterne lenker 
 

 

Mike Oldfield-album
Musikkalbum fra 1980
Progressiv rock-album